cyanic-selkie/wikianc huggingface dataset:
Kunsrolprent
1990's
Sommige prente uit die 1990's meng ’n eteriese of surrealistiese visuele atmosfeer met die verkenning van filosofiese kwessies. Satantango (1994), deur die Hongaarse regisseur Bela Tarr, is uur lank en in swart-wit geskiet. Dit handel oor Tarr se gunstelingtema, ontoereikendheid. Die swendelaar Irimias keer terug na ’n dorpie in Hongarye en word ’n leier en Messias-figuur vir die liggelowige dorpenaars. Kieslowski se Three Colors-trilogie (1993–'94), veral Blue (1993) en Red (1994), handel oor menslike verhoudings en hoe mense dit hanteer te midde van hul alledaagse lewe. Die drie prente is genoem "verkennings van spiritualiteit en eksistensialisme" wat ’n "waarlik boaardse ervaring" daarstel.
The Guardian het Breaking the Waves (1996) gelys as een van sy top-25-kunsflieks. Volgens die resensent is "al die bestanddele wat Lars von Trier se loopbaan (en ook ’n groot deel van die moderne Europsese rolprentwese) bepaal het, hier teenwoordig: spannende toneelspel, innoverende visuele tegnieke, ’n gefolterde heldin, drama wat kwessies aanpak en ’n goeie skoot omstredenheid om die hele ding onmisbaar te maak."
2000's
’n Paar rolprente uit die 2000's met kunsfliekeienskappe is noemenswaardig danksy hul innoverende verfilmings- of redigeringstegnieke. Memento (2001), ’n sielkundige riller wat deur Christopher Nolan geregisseer is, gaan oor ’n man wat aan korttermyngeheueverlies ly. Die prent is so geredigeer dat die storielyn agteruit ontwikkel in stukke van 10 minute in nabootsing van geheueverlies. Eternal Sunshine of the Spotless Mind (2004) is ’n romantiese fliek met Michel Gondry as regisseur oor ’n man wat ’n maatskappy huur om die herinneringe aan ’n onaangename verhouding uit te wis. ’n Verskeidenheid spesiale-effek- en kamerategnieke is gebruik om die vernietiging van die man se herinneringe en sy oorgang van een herinnering na ’n volgende uit te beeld.
Timecode (2000), deur die regisseur Mike Figgis, gebruik ’n verdeelde skerm om vier aaneenlopende 90-minuut-skote te wys wat vier verskillende storielyne uitbeeld. Russian Ark (2002), ’n rolprent deur Alexander Sokurov, het dié tegniek selfs verder geneem: dit is die eerste vollengteprent wat in een, ononderbroke skoot geskiet is. Waking Life (2001), ’n animasiefliek met Richard Linklater as regisseur, gebruik ’n innoverende digitale rotoskooptegniek om ’n man uit te beeld wat in ’n droom vasgevang is.
duimnael|280px|Die sterre en regisseur van Mulholland Drive in 2001 by die Cannes-rolprentfees. Van links is [[Naomi Watts, regisseur David Lynch, Laura Harring en Justin Theroux.]]
Verskeie prente uit dié dekade het die temas amnesie of geheue aangeroer, maar anders as Memento het hulle verteltegnieke gebruik eerder as verfilmings- of redigeringstegnieke. Mulholland Drive (2001), deur David Lynch, gaan aanvanklik oor ’n jong vrou wat na Hollywood verhuis en uitvind iemand met geheueverlies woon in haar huis. Namate die prent vorder, word dit egter duidelik iets diepers word teruggehou in terme van die storielyn en karakters. Oldboy (2003), met Park Chan-wook as regisseur, handel oor ’n man wat 15 jaar lank deur ’n geheimsinnige en wrede persoon aangehou word, en dan sy ou herinneringe moet naspeur wanneer hy skielik vrygelaat word. Peppermint Candy (2000), deur Lee Chang-dong, begin met die selfmoord van die manlike hoofkarakter en gebruik dan ’n omgekeerde chronologie (soos Memento) om die gebeure van die vorige 20 jaar uit te beeld wat daartoe gelei het dat die man homself wil doodmaak.
Van die 2000's se kunsflieks het uitgestaan vanweë hul omstrede onderwerp of vertelstyl. Elephant (2003), deur Gus van Sant, gaan byvoorbeeld oor ’n massamoord by ’n hoërskool soortgelyk aan dié by die Columbine-hoërskool. Dit het verskeie toppryse op die Cannes-rolprentfees gewen. Van sy ander prente sluit in Gerry, Last Days en Paranoid Park. Todd Haynes se komplekse dekonstruksie van Bob Dylan se persoon, I'm Not There (2007), vertel sy verhaal met die gebruik van nietradisionele verteltegnieke en meng die storielyne van die ses verskillende Dylan-geïnspireerde karakters. Die Mexikaanse regisseur Guillermo del Toro se Pan's Labyrinth gebruik rekenaargeskepte beelde (CGI) om die fantasiewêreld van ’n 10-jarige meisie te skep waarmee sy die afgryse van die Spaanse Burgeroorlog uit haar gedagtes weer. Encyclopædia Britannica noem Del Toro se prent "...'n wonderlike vermenging van Hollywood-genre-prente en Europese kunsprente".
Disa zimbabweensis
Disa zimbabweensis is 'n meerjarige plant en geofiet wat tot die genus Disa behoort. In Suid-Afrika is die plant inheems aan Mpumalanga. Buite Suid-Afrika is die plant inheems aan Mosambiek en Zimbabwe.
Françoise Fabian
Françoise Fabian (gebore 10 Mei 1933) is 'n Franse aktrise. Sy is bekend vir haar rolle in die rolprente Belle de Jour (1967), My Night at Maud's (1969), Happy New Year (1973), en Me, Myself and Mum (2013).
Kunsrolprent
2000's
Anders as die meer aksiegeoriënteerde Jesse James-rolprente van vroeër, stip Dominik se onkonvensionele, epiese prent, miskien meer akkuraat, die voëlvryverklaarde se psige uit gedurende die laaste maande van sy lewe terwyl hy vrede maak met die feit dat hy gevang gaan word en vriende maak met sy eindelike sluipmoordenaar, Robert Ford. In 2009 het die regisseur Paul Thomas Anderson beweer sy Punch-Drunk Love, oor ’n skaam man wat sy woedebuie probeer beheer, is ’n "kuns-Adam Sandler-film", ’n verwysings na die onverwagte insluiting van die komediant Sandler in die prent. Die resensent Roger Ebert het gemeen die prent "...kan die sleutel tot al die Adam Sandler-prente wees, en kan Sandler bevry sodat hy ’n nuwe rigting in sy werk inslaan. Hy kan nie vir altyd aanhou om daardie idiotiese komedies te maak nie, of hoe? Wie sou kon raai hy het sulke onontginde dieptes?"
2010's
duimnael|150px|links|Scarlett Johansson, die ster van Under the Skin.
In die CNN-resensie van die Thaise regisseur Apichatpong Weerasethakul se Uncle Boonmee Who Can Recall His Past Lives (2010) word dit ’n "kunsfliek vir almal" genoem, anders as sy vorige prente wat "beskou is as ontoeganklike kunsteater-materiaal". Die prent, wat die Palme d'Or gewen het, "...bind dit wat net ’n reeks mooi gefotografeerde tonele kon gewees het, saam deur middel van roerende en snaakse mymerings oor die aard van die dood en van reïnkarnasie, liefde, verlies en karma". Weerasethakul is ’n onafhanklike regisseur, draaiboekskrywer en vervaardiger wat buite die streng perke van die Thaise algemene rolprentbedryf werk. Sy flieks handel oor drome, die natuur, seksualiteit (insluitende sy eie homoseksualiteit) en Westerse opvattings oor Thailand en Asië. Sy prente toon ’n voorkeur vir die onkonvensionele (soos om die kredietlys in die middel van die rolprent te laat rol) en vir werk saam met nie-akteurs.
Terrence Malick se The Tree of Life (2011) is eindelik uitgereik nadat dit jare in die ontwikkelingsproses was. Dit het die Palme d'Or gewen en is hoog deur resensente aangeskryf. Drive (2011), met Nicolas Winding Refn as regisseur, word algemeen ’n kunsteater-aksiefliek genoem. Die regisseur Lars von Trier het Melancholia ook in 2011 uitgereik. Dit handel oor depressie en ander geestesteurings, terwyl dit ook ’n gesin se reaksie wys op ’n naderende planeet wat met die Aarde kan bots. Die fliek is goed ontvang en volgens sommige was dit selfs Von Trier se beste werk; veral Kirsten Dunst se spel, die visuele aspek en die realisme wat in die prent uitgebeeld word, het lof gekry.
Jonathan Glazer se Under the Skin is in 2013 op die Venesiese Rolprentfees vertoon en is die volgende jaar in teaters uitgereik. Die prent, met Scarlett Johansson, volg ’n ruimtewese in menslike vorm terwyl sy in Glasgow niksvermoedende mans vir seks ontmoet, hul vleis oes en hulle van hul menslikheid stroop. Dit handel oor temas soos seksualiteit, menslikheid en objektifisering, en het goeie resensies gekry. Sommige het dit ’n meesterstuk genoem, en Richard Roeper het gesê die prent is "waaroor ons praat wanneer ons oor rolprente as ’n kunsvorm praat".
Kunstelevisie
’n TV-genre of -styl is geïdentifiseer wat van die riglyne vir kunsrolprente gebruik maak. Reekse soos David Lynch se Twin Peaks en die BBC se The Singing Detective het ook ’n "groter klem op sielkundige of anekdotiese realisme, ’n verwerping van klassieke duidelikheid van ruimte en tyd, eksplisiete kommentaar en vaagheid".
Nes met Lynch se ander werk, veral die rolprent Blue Velvet, verken Twin Peaks die verskil tussen die respektabelheid van ’n klein dorp en die ongure lewe wat daaragter skuil. Dit is moeilik om die reeks in ’n spesifieke TV-genre te plaas: Wat styl betref, leen dit by die ontstigtende en boaardese toon van rillerprente, en terselfdertyd bied it ’n bisar komiese parodie op Amerikaanse sepies met ’n kamp, melodramatiese voorstelling van die moreel twyfelagtige bedrywighede van sy karakters. Dit word gekenmerk deur beide vreemde humor en surrealisme.
Ander TV-programme wat al kunstelevisie genoem is, sluit The Simpsons in vanweë dié animasiereeks se talle kultuurverwysings, doelbewuste teenstrydige karakteruitbeelding en verslapping van TV-konvensies. HBO se The Wire kan as kunstelevisie beskou word omdat dit al meer kritiese aandag van akademici getrek het as die meeste ander TV-programme. Die filmteorietydskrif Film Quarterly het dit byvoorbeeld al op sy voorblad gebruik.
Bobcat Goldthwait
Bobcat Goldthwait (gebore 26 Mei 1962) is 'n Amerikaanse regisseur, akteur, en skrywer. Hy is bekend vir sy rolle in die rolprente Scrooged (1988), Shakes the Clown (1991), World's Greatest Dad (2009), en God Bless America (2011).
Aspalathus isolata
Aspalathus isolata is 'n plant wat hoort tot die genus Aspalathus. Die spesie is endemies aan die Noord-Kaap en die Wes-Kaap en is deel van die fynbos. Dit kom voor in die Matsikammaberge en die Bokkeveldberge-eskarp naby Nieuwoudtville en het 'n voorkomsgebied van kleiner as 500 km². Die plant het habitat afgestaan aan rooibostee en die Bokkeveldberge is indringerplante 'n bedreiging en in die Matsikammaberge is daar te veel veldbrande.
Halichondria semitubulosa
Halichondria semitubulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1859 deur Lieberkühn.
Aspalathus keeromsbergensis
Aspalathus keeromsbergensis is 'n struik wat hoort tot die genus Aspalathus. Die spesie is endemies aan die Wes-Kaap en kom net op die Keeromsberg voor waar dit 'n voorkomsgebied van kleiner as 20 km² het. Die plant is deel van die fynbos en word as seldsaam beskou.
Halichondria solidior
Halichondria solidior is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Syd Barrett
Roger Keith "Syd" Barrett (6 Januarie 1946 – 7 Julie 2006) was 'n Engelse sanger, liedjieskrywer en musikant wat die rockgroep Pink Floyd in 1965 gestig het. Barrett was hul oorspronklike voorsanger en primêre liedjieskrywer, wat bekend geword het vir sy wispelturig styl van psychedelia, Engels-geaksenteerde sang, en stroom-van-bewussyn skryfstyl. As kitaarspeler was hy invloedryk vir sy vrye vormspel en vir die gebruik van dissonansie, vervorming, eggo, terugvoer en ander ateljee-effekte.
Oorspronklik opgelei as 'n skilder, was Barrett vir minder as tien jaar musikaal aktief. Met Pink Floyd het hy vier enkelsnitte opgeneem, hul debuutalbum The Piper at the Gates of Dawn (1967), gedeeltes van hul tweede album A Saucerful of Secrets (1968), en verskeie onuitgereikte liedjies. In April 1968 is Barrett uit die groep gedryf te midde van spekulasie oor geestesongesteldheid en sy oormatige gebruik van psigedeliese dwelms. Hy het 'n kort solo-loopbaan in 1969 met die enkelsnit "Octopus" begin en gevolg met die albums The Madcap Laughs (1970) en Barrett (1970), wat met die hulp van verskeie lede van Pink Floyd opgeneem is.
In 1972 het Barrett die musiekbedryf verlaat, uit die openbare lewe getree en sy privaatheid tot sy dood streng bewaak. Hy het aanhou skilder en hom aan tuinmaak toegewy. Pink Floyd het verskeie huldeblyke aan hom opgeneem, insluitend die 1975-liedjiesuite "Shine On You Crazy Diamond" en die 1979-rockopera The Wall. In 1988 het EMI 'n album van onuitgereikte snitte en uittreksels, Opel, met Barrett se goedkeuring vrygestel. In 1996 is Barrett as lid van Pink Floyd in die Rock and Roll Hall of Fame opgeneem. Hy is in 2006 aan pankreaskanker dood.
Fabienne Fabrèges
Fabienne Fabrèges (gebore 1889) is 'n Franse aktrise, regisseuse, en skryfster. Sy is bekend vir haar rolle in die rolprente Le printemps du coeur (1916), Les mystères de l'ombre (1916), en L'altalena della vita (1919).
Anthony Wager
Anthony Wager (24 Junie 1932 – 23 Desember 1990) was 'n Engelse akteur en skrywer. Hy was bekend vir sy rolle in die rolprent Great Expectations (1946) en in die televisiereekse BBC Sunday-Night Theatre (1950), The Newcomers (1965), en Silent Number (1974).
Jasper Wiese
Jasper van der Westhuizen Wiese (gebore 21 Oktober 1995 in Upington) is 'n Suid-Afrikaanse rugbyspeler wat vir Leicester Tigers in Engeland se Premierliga speel. Hy het voorheen vir die Cheetahs in die Pro14 gespeel, die Vrystaat Cheetahs in die Curriebeker en die Vrystaat XV in die Rugby-uitdaagreeks. Hy kan op agsteman of flank speel.
Rio Madeira
Die Rio Madeira (Spaans: Río Madeira [ˈʁi.u mɐˈdejɾɐ], letterlik "Hout-rivier") is een van die grootste sytakke van die Amasonerivier in Suid-Amerika en volgens afloop die grootste sytak van die wêreld. Die rivier, met 'n lengte van 3 380 km, vloei deur Bolivië en die Brasiliaanse deelstate Rondônia en Amazonas.
Die Rio Madeira ontstaan deur die saamvloei van die Río Madre de Dios en Río Mamoré naby Guayaramerín in die noorde van Bolivië net wes van die grens tot Brasilië. Sommige van sy bronriviere ontspring ook in Peru. Die Rio Madeira vloei in noordoostelike rigting parallel tot die Rio Purus deur die Amasone-bekken in die weste van Brasilië, waar die Rio Madeira naby Itacoatiara in die Amasonerivier uitmond. Die grootste stad, wat aan die rivier geleë is, is Porto Velho, die hoofstad van die Brasiliaanse deelstaat Rondônia.
Sytakke
Die grootste sytakke (stroomaf):
Disa woodii
Disa woodii is 'n meerjarige plant en geofiet wat tot die genus Disa behoort. In Suid-Afrika is die plant inheems aan Gauteng, KwaZulu-Natal, Limpopo, Mpumalanga en die Oos-Kaap. Buite Suid-Afrika is die plant inheems aan Eswatini, Mosambiek en Zimbabwe.
Spekulatiewe fiksie
Spekulatiewe fiksie (of fantastiese fiksie) is 'n literêre sambreelterm vir narratiewe fiksie met bonatuurlike of futuristiese elemente. Alhoewel daar in vakkringe geen gevestigde definisie van spekulatiewe literatuur bestaan nie, word genres of subgenres soos wetenskapsfiksie, fantasieliteratuur, superheldefiksie, wetenskapsfantasie, gruwelfiksie, utopiese en distopiese fiksie en bonatuurlike fiksie (of kombinasies daarvan) dikwels hierby ingesluit.
Genres van spekulatiewe literatuur
Spekulatiewwe fiksie bevat een of meer elemente van die volgende letterkundige genres:
Saracens
Die klub, wat in 1876 gestig is, het die grootste deel van sy bestaan in en om Southgate in die Londense Enfield-distrik deurgebring. Sedert 2012 speel Saracens hul tuiswedstryde by die Copthall-stadion (of StoneX-stadion vir borgskapredes) in Hendon, in die stadsdeel Barnet. Voor dit het hulle vir 15 jaar by Vicarageweg in Watford gespeel. Die klub se tuisdragkleure is swart en rooi. Hulle is ook geaffilieer met die Saracens-vrouespan, wat in die topvlak Premier 15s-kompetisie meeding.
Saracens het 10 groot trofeë gewen. Hulle was drie keer Europese kampioene, in 2016, 2017 en 2019. Hulle het die Engelse Premierliga vyf keer gewen, mees onlangs in 2019, en twee keer die plaaslike beker in 1998 en 2015 gewen. Hulle het ook drie keer die tweede afdelingstitel gewen, in 1989, 1995 en 2021.
Katharina Schüttler
Katharina Schüttler (gebore 20 Desember 1979) is 'n Duitse aktrise. Sy is bekend vir haar rolle in die rolprente Sophiiiie! (2002), Es kommt der Tag (2009), en Free Fall (2013).
Chrysocoma cernua
Chrysocoma cernua is 'n meerjarige struik wat deel is van die Asteraceae familie. Die spesie is endemies aan Suid-Afrika en kom in die Noord- en die Wes-Kaap voor.
Aspalathus lanceifolia
Aspalathus lanceifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van die Sederberg tot by die Riviersonderendberge voor. Die plant het geen bedreigings nie en die populasie is stabiel.
Constance Talmadge
Constance Talmadge (19 April 1898 – 23 November 1973) was 'n Amerikaanse aktrise en vervaardiger. Sy was bekend vir haar rolle in die rolprente A Pair of Silk Stockings (1918), A Virtuous Vamp (1919), en Her Night of Romance (1924).
Tony Goldwyn
Tony Goldwyn (gebore 20 Mei 1960) is 'n Amerikaanse akteur, regisseur, en skrywer. Hy is bekend vir sy rolle in die rolprente Ghost (1990), The Last Samurai (2003), The Mechanic (2011), en The Belko Experiment (2016).
Halichondria stalagmites
Halichondria stalagmites is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Disa welwitschii
Disa welwitschii is 'n meerjarige plant en geofiet wat tot die genus Disa behoort. Die plant is inheems aan Angola, Burundi, Demokratiese Republiek die Kongo, Gaboen, Guinee, Ivoorkus, Kameroen, Kenia, Liberië, Malawi, Mosambiek, Nigerië, Uganda, Republiek die Kongo, Sentraal-Afrikaanse Republiek, Sierra Leone, Soedan, Tanzanië, Zambië en Zimbabwe. In Suid-Afrika kom die plant in Limpopo voor.
Daar is twee subspesies:
Aspalathus katbergensis
Aspalathus katbergensis is 'n struik wat hoort tot die genus Aspalathus. Die spesie is endemies aan die Oos-Kaap en is deel van die grasveld plantegroei. Dit kom in die Katberg en by Hogsback voor en het 'n voorkomsgebied van 171 km². Daar is vyf subpopulasies en die plant word bedreig deur oorbeweiding en die aanplant van plantasies.
Christine Fabréga
Christine Fabréga (8 April 1931 – 11 Junie 1988) was 'n Franse aktrise. Sy was bekend vir haar rolle in die rolprente Le gang des pianos à bretelles (1953), Le Deuxième Souffle (1966), en Two Men in Town (1973).
Halichondria suberosa
Halichondria suberosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1794 deur Esper.
Halichondria stylata
Halichondria stylata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1993 deur Diaz, Van Soest & Pomponi.
Hanekam-oester
Die hanekam-oester (Lopha cristagalli) is oester wat voorkom in koraal- en rotsriwwe vanaf die tussengetysone tot in water wat 40 m diep is. Die oester is wydverspreid in die Indiese-Pasifiese area. Dit word tot 150 mm lank. Hierdie tweekleppige heg homself aan die rotse. Sy skulp is blouerig tot geelbruin en die bek is driehoekig. Dit word dikwels oorgroei met spons of ander seediere. Dit is 'n filter-vreter en kom algemeen voor. In Engels staan dit bekend as die Cockscomb oyster.
HD 37974
HD 37974 (of R126) is 'n veranderlike B[e]-hiperreus in die naburige sterrestelsel die Groot Magellaanse Wolk. Dit word omring deur 'n onverwagte stofskyf.
Eienskappe
R126 is 'n swaar, helder ster met verskeie ongewone eienskappe. Dit toon die B[e]-verskynsel, waar ontoelaatbare emissielyne in die spektrum voorkom vanweë 'n groot hoeveelheid sirkumstellêre materiaal. Die spektrum toon ook normale (toelaatbare) emissielyne wat in digter materiaal naby die ster gevorm word, en dit dui op 'n sterk sterwind. Die spektrum toon ook lyne wat op 'n stowwerige skyf dui.
Die ster self is 'n warm superreus met 'n massa van vermoedelik sowat 70 keer dié van die Son en 'n ligsterkte van sowat 'n miljoen keer die Son s'n. Dit is so groot en helder dat dit materiaal 'n miljard keer so vinnig as die Son verloor. In 25 000 jaar sal dit meer materiaal verloor as wat die Son bevat.
Dit sal na verwagting oor 'n paar honderduisend jaar tot 'n Wolf-Rayetster ontwikkel.
Stowwerige skyf
Die stofskyf om R126 is verbasend, want sulke swaar sterre word beskou as ongeneë om planete te vorm vanweë die sterk sterwinde wat dit moeilik maak vir deeltjies om saamgepers te word. Die nabygeleë superreus HD 268835 toon dieselfde eienskappe en het vermoedelik ook 'n stofskyf.
Die skyf strek om die ster tot omtrent 60 keer so ver as Pluto se wentelbaan om die Son en bevat moontlik net soveel materiaal as die hele Kuipergordel. Dit is onduidelik of so 'n skyf die begin- of eindstadiums van planeetvorming verteenwoordig.
Veranderlikheid
R126 se helderheid wissel onvoorspelbaar met sowat 0,6 magnitude oor tydperke van tientalle tot honderde dae. Die vinniger wisselings is tipies van α Cygni-veranderlikes, ongereeld pulserende superreuse.
Die stadiger wisselings gaan gepaard met veranderings in die ster se kleur: rooier wanneer dit helderder is – tipies van die S Doradus-fases van helder blou veranderlikes.
Hugh Wakefield
Hugh Wakefield (10 November 1888 – 5 Desember 1971) was 'n Engelse akteur en skrywer. Hy was bekend vir sy rolle in die rolprente The Man Who Knew Too Much (1934), Blithe Spirit (1945), The Caretaker's Daughter (1952), en Man with a Million (1954).
CNO-siklus
Die CNO-siklus is 'n kringloop van kernreaksies wat in sterre plaasvind wat 'n massa groter as 1,1 sonmassas besit. In hierdie kringloop word protium in helium omgesit volgens:
Die siklus betref nogtans kerne van koolstof, stikstof en suurstof. Dit begin met C. Reaksie met 'n proton vereis 'n temperatuur bokant 16 miljoen Kelvin.
Jaden Hendrikse
Jaden Hendrikse (gebore 23 Maart 2000 te King William’s Town) is 'n Suid-Afrikaanse professionele rugbyspeler vir die in die Verenigde Rugbykampioenskap en die Natalse Haaie in die Curriebeker. Sy gereelde posisie is skrumskakel.
Sharks-groep
Hendrikse is aangewys in die Sharks-groep vir die Super Rugby Unlocked-kompetisie in 2020/1. Hy het sy buiging vir die Haaie in die derde ronde van die 2020 Curriebeker-premierafdeling teen die Blou Bulle gemaak.
Springbokloopbaan
Hendrikse maak op 14 Augustus 2021 sy Springbokdebuut as plaasvervanger-skrumskakel teen Argentinië in Gqeberha, tydens die 2021-Rugbykampioenskapreeks. Op Saterdag 16 Julie 2022 speel hy sy vierde toets, in die Bokke se beginspan teen Wallis in Kaapstad.
Chrysocoma schelechteri
Chrysocoma schelechteri is 'n meerjarige struik wat deel is van die Asteraceae familie. Die spesie is endemies aan Suid-Afrika en kom in die Noord-Kaap voor.
Arthur Walcott
Arthur Walcott (1857 – 1934) was 'n Engelse akteur. Hy was bekend vir sy rolle in die rolprente The Mystery of a Hansom Cab (1915), The Wages of Sin (1918), The Amazing Partnership (1921), en The Great Turf Mystery (1924).
Neon-20
Neon-20 (chemiese notasie: Ne) is 'n stabiele isotoop van neon.
Isotoopverhoudings
Die Ne/Ne-isotoopverhouding is omtrent 9,8 in die aarde se atmosfeer, maar in mantelgesteente kan dit tot 12 bedra en in die sonnewind is dit 13,8.
Natalie Talmadge
Natalie Talmadge (29 April 1896 – 19 Junie 1969) was 'n Amerikaanse aktrise en skryfster. Sy was bekend vir haar rolle in die rolprente The Isle of Conquest (1919), The Love Expert (1920), Yes or No (1920), en Our Hospitality (1923).
Die Padda Wou Gaan Opsit
Die Padda Wou Gaan Opsit is 'n tradisionele Afrikaanse liedjie.
Lirieke
Die padda wou gaan opsit met sy nooi in die vlei, haham
Die padda wou gaan opsit met sy nooi in die vlei
Maar ‘n opsitkers kon hy nêrens kry
Haham, haham, haham
Hy vra toe 'n vuurvlieg om sy lig uit te huur, haham
Hy vra toe 'n vuurvlieg om sy lig uit te huur
Die vuurvlieg sê ja, teen ‘n sent per uur
Die twee loop toe af na die nooi se huis, haham
Die twee loop toe af na die nooi se huis
Die huis in die vlei van Mejuffrou Muis
Toe padda die vuurvlieg se lampie wou leen, haham
Toe padda die vuurvlieg se lampie wou leen
Het hy hierdie onstellende nuus verneem
Vuurvlieg se lamp is aan sy stert vasgesweis, haham
Vuurvlieg se lamp is aan sy stert vasgesweis
Die padda het die vuurvlieg maar huistoe gestuur, haham
Want ‘n opsitklig teen ‘n sent ‘n uur
En 'n luistervink daarby is gans te duur
Aspalathus lamarckiana
Aspalathus lamarckiana is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom by Wittepoort, tussen die Anysberg en die Klein Swartberg in die Klein-Karoo voor waar dit 'n voorkomsgebied van kleiner as 10 km² het. Die plant het geen bedreigings nie en word as krities seldsaam beskou.
Renée Jeanne Falconetti
Renée Jeanne Falconetti (21 Julie 1892 – 12 Desember 1946) was 'n Franse aktrise. Sy was bekend vir haar rolle in die rolprente La comtesse de Somerive (1917) en The Passion of Joan of Arc (1928).
Hanna Schwamgebore
Hanna Schwamborn (gebore 4 September 1992) is 'n Duitse aktrise. Sy is bekend vir haar rolle in die rolprente Good Bye Lenin! (2003), Stella und der Stern des Orients (2008), Lys (2010), en Blissestraße (2011).
Fokkerplaag
Die Fokkerplaag (Fokkervrees en Fokker scrourge in Engels) was 'n tydperk gedurende die Eerste Wêreldoorlog van Augustus 1915 tot vroeg in 1916 toe die Duitse Lugmag die lugruim oor die wesfront beheer het. Die koms van die Fokker Eindecker met sy gesinchroniseerde masjiengeweer het aan die Duitse vlieëniers 'n voordeel oor die Geallieerde Magte gegee. Die gesinchroniseerde masjiengeweer het die Duitse vlieëniers toegelaat om in die lyn van vlug te vuur deur die skroef van die vliegtuig. Hierdie tydperk het tot 'n einde gekom toe die nuwe Franse Nieuport 11 en die Britse Airco DH.2 in diens gestel is.
Die term Fokker Scourge is deur die Britse pers geskep teen die middel van 1916.
Chrysocoma decurrens
Chrysocoma decurrens is 'n meerjarige struik wat deel is van die Asteraceae familie. Die spesie is inheems aan Lesotho en Suid-Afrika. In Suid-Afrika kom die plant in KwaZulu-Natal, Oos-Kaap en die Vrystaat voor. In Suid-Sotho staan die plant as Lesitsi bekend.
Halichondria sulfurea
Halichondria sulfurea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aspalathus latifolia
Aspalathus latifolia is 'n plant wat hoort tot die genus Aspalathus. Die spesie is endemies aan die Wes-Kaap en kom by Piketberg voor. Dit is deel van die fynbos. Daar is vyf subpopulasies wat bedreig word deur aanplant van wingerde, indringerplante en bosaanplanting.
Halichondria sulfurea
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 2001 deur Carvalho & Hajdu.
Annie Fargé
{{Inligtingskas Akteur }}
Annie Fargé (15 April 1934 – 4 Maart 2011) was 'n Franse aktrise en vervaardiger. Sy was bekend vir haar rolle in die rolprente La Prisonnière (1968), Je t'aime, je t'aime (1968), en Victory (1981), en in die televisiereeks Angel (1960).
Joshua Gomez
Joshua Gomez (gebore 20 November 1975) is 'n Amerikaanse akteur, vervaardiger, en skrywer. Hy is bekend vir sy rolle in die televisiereekse Without a Trace (2002), Chuck (2007), Castle (2009), en The Crazy Ones (2013).
Norma Talmadge
Norma Talmadge (2 Mei 1894 – 24 Desember 1957) was 'n Amerikaanse aktrise en vervaardiger. Sy was bekend vir haar rolle in die rolprente The Probation Wife (1919), Smilin' Through (1922), Within the Law (1923), en Camille (1926).
Jessica Schwarz
Jessica Schwarz (gebore 5 Mei 1977) is 'n Duitse aktrise. Sy is bekend vir haar rolle in die rolprente No Regrets (2001), Off Beat (2004), en Buddenbrooks (2008).
Halichondria surrubicunda
Halichondria surrubicunda is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Eamonn Walker
Eamonn Walker (gebore 12 Junie 1962) is 'n Engelse akteur. Hy is bekend vir sy rolle in die rolprente Unbreakable (2000), Tears of the Sun (2003), en Lord of War (2005), en in die televisiereeks Oz (1997).
Neon-22
Neon-22 (chemiese notasie: Ne) is 'n stabiele isotoop van neon.
Vlag van die Azerbeidjanse SSR
Die vlag van die Azerbeidjanse SSR is die vlag wat die Azerbeidjanse SSR gebruik het tussen 1956 en 1991.
Chrysocoma sparsifolia
Chrysocoma sparsifolia is 'n meerjarige struik wat deel is van die Asteraceae familie. Die spesie is endemies aan Suid-Afrika en kom in die Noord- en die Wes-Kaap voor.
Lily Fayol
Lily Fayol (12 Junie 1914 – 15 Mei 1999) was 'n Franse aktrise. Sy was bekend vir haar rolle in die rolprente Mr. Gregoire Runs Away (1946), Marlène (1949), The Tour of the Grand Dukes (1953), en Le guignolo (1980).
Rick Gomez
Rick Gomez (gebore 1 Junie 1972) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Sin City (2005) en Transformers (2007), en in die televisiereeks Justified (2010).
Halichondria syringea
Halichondria syringea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1996 deur Pulitzer-Finali.
Emma Schweiger
Emma Schweiger (gebore 26 Oktober 2002) is 'n Duitse aktrise. Sy is bekend vir haar rolle in die rolprente Rabbit Without Ears (2007), Kokowääh (2011), Kokowääh 2 (2013), en Conni & Co. (2016).
Natrium-23
Natrium-23 (chemiese notasie: Na) is 'n stabiele isotoop van natrium.
Neon-21
Neon-21 (chemiese notasie: Ne) is 'n seldsame stabiele isotoop van neon.
Oorsprong
Hierdie nuklied kan van nukleogene en van kosmogene oorsprong wees. Indien Mg in die aarde aan neutrone blootgestel word wat deur uraanhoudende lae veroorsaak word, kan neon-21 gevorm word deur:
Alix Talton
Alix Talton (7 Junie 1920 – 7 April 1992) was 'n Amerikaanse aktrise. Sy was bekend vir haar rolle in die rolprente Tangier Incident (1953), Rock Around the Clock (1956), en The Man Who Knew Too Much (1956), en in die televisiereeks The 20th Century-Fox Hour (1955).
Syd Walker
Syd Walker (22 Maart 1886 – 13 Januarie 1945) was 'n Engelse akteur. Hy was bekend vir sy rolle in die rolprente Old Bill Through the Ages (1924), Sweet Devil (1938), What Would You Do, Chums? (1939), en Who Is Guilty? (1939).
Halichondria tenebrica
Halichondria tenebrica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 2001 deur Carvalho & Hajdu.
Max Wall
Max Wall (12 Maart 1908 – 21 Mei 1990) was 'n Engelse akteur en skrywer. Hy was bekend vir sy rolle in die rolprente Chitty Chitty Bang Bang (1968), Jabberwocky (1977), en Little Dorrit (1987), en in die televisiereeks Born and Bred (1978).
Tania Fédor
Tania Fédor (3 November 1905 – 1 Desember 1985) was 'n Franse aktrise. Sy was bekend vir haar rolle in die rolprente Le petit café (1931), Fantômas (1932), The Queen and the Cardinal (1935), en La tour de Nesle (1937).
Père-Lachaise-begraafplaas
Cimetière du Père-Lachaise
Ligging
Parys, Frankryk
Josh Gondelman
Josh Gondelman (gebore 15 Januarie 1985) is 'n Amerikaanse skrywer, vervaardiger, en akteur. Hy is bekend vir sy rolle in die rolprent The Bateman Lectures on Depression (2018) en in die televisiereekse Billy on the Street with Billy Eichner (2011), Last Week Tonight with John Oliver (2014), en Ramsey Has a Time Machine (2014).
Père-Lachaise-begraafplaas
Gevestig in
1804
Oppervlakte
44 hektaar
Permanente grafte
69 000
Die Père-Lachaise-begraafplaas (Frans: Cimetière du Père-Lachaise) is die grootste begraafplaas in die Paryse stadsgebied en een van die bekendste vredehowe ter wêreld. In Père-Lachaise, wat in die 20ste Arrondissement geleë is, lê baie bekende persoonlikhede begrawe, onder wie die sangers Gilbert Bécaud, Jim Morrison en Alain Bashung, die skrywers Honoré de Balzac, Molière, Oscar Wilde, en Marcel Proust, die aktrises Sarah Bernhardt en Annie Girardot, die danseres Isadora Duncan, die komponiste Frédéric Chopin en Georges Bizet, die skilder Gustave Caillebotte, die mikoloog en botanikus Christiaan Hendrik Persoon, die nyweraar en motorpionier Armand Peugeot, die filosoof Petrus Abaelardus en die politikus Édouard Daladier.
Terwyl daar in 1804 nog net dertien grafte was, het Père-Lachaise intussen tot 'n begraafplaas met 'n oppervlakte van 44 hektaar en meer as permanente 69 000 grafte gegroei. Sowat een miljoen mense het hier hul laaste rusplek gevind. Père-Lachaise trek jaarliks sowat drie miljoen besoekers en is sodoende die mees besoekte begraafplaas ter wêreld.
Père La Chaise
Champ-l'Évêque ( "Biskopsveld" in Afrikaans) was die oorspronklike naam van een van sewe heuwels in die Paryse stadsgebied wat daarna verwys het dat dit gedurende die Middeleeue in besit van die biskop van Parys was. In die 12de eeu is die naam gewysig na Mont-aux-Vignes ("Wingerdberg") nadat wingerde op die erf aangelê is. In 1430 het Régnault de Wandonne, 'n welvarende handelaar, die landgoed gekoop om hier 'n statige herehuis te laat bou. 'n Paryse straat, rue de la Folie-Regnault in die 11de Arrondissement, herinner vandag aan dié gebou.
Twee eeue later het die Jesuïete-orde die terrein gekoop om hier 'n herstellingsoord te vestig. Gedurende die Fronde-gevegte – 'n reeks van opstande en burgeroorloë tussen 1648 en 1653 – het die jong koning Lodewyk XIV vir enkele ure 'n besoek aan die heuwel gebring waarna dit Mont-Louis genoem is. Die bekendste bewoner was egter François d'Aix de La Chaise (1624–1709), meestal Père La Chaise ("Vader La Chaise") genoem, die biegvader van koning Lodewyk XIV, wat tydens die stryd teen die Jansenisme 'n matigende invloed op die monarg uitgeoefen het. La Chaise het vanaf 1675 tot sy afsterwe in 1709 hier gewoon.
Die graaf van La Chaise, die broer van die Jesuïete-pater, het talle feeste op die landgoed gehou en sodoende bygedra tot sy uitbreiding en verfraaiing. Maar in 1762 is die Genootskap van Jesus genoodsaak om die terrein te verkoop om die skulde van een van sy lede, pater Jacy, te kan betaal. Die tuine het gaandeweg verwaarloos, en die landgoed het verskeie kere van eienaars gewissel. Op 9 Ventôse van die jaar XI (die negende dag van die 6de of "Windmaand" van die elfde jaar, volgens die republikeinse kalender, of 28 Februarie 1803) het die prefek van die département Seine, Nicolas Frochot, die landgoed vir 180 000 francs gekoop.
Bouwerk en uitbreiding
Toe die Cimetière des Innocents op 1 Desember 1780 ingevolge 'n wet van 1765, waarvolgens begraafplase net buite die stadsgrens aangelê kon word, gesluit is, het die gebrek aan begraafplaasgeriewe in Parys 'n ernstige vraagstuk geword. Napoléon Bonaparte, wat destyds die amp van konsul beklee het, het bepaal dat elke stadsbewoner die reg op 'n teraardebestelling sou hê, ongeag sy etniese of godsdienstige identiteit. Sodoende is voorsiening gemaak vir die teraardebestelling van ongelowiges, geëkskommuniseerdes, komediante en armes.
Aan die begin van die 19de eeu is meerdere nuwe begraafplase buite die stadsgrens aangelê: die Montmartre-begraafplaas in die noorde, een begraafplaas oos van die hoofstad, die Montparnasse-begraafplaas in die suide en die Passy-begraafplaas wes van Parys.
Volgens 'n besluit van die prefek van Parys is 17 hektaar grond by Mont-Louis in 'n oostelike begraafplaas omgeskep. Die neoklassieke argitek Alexandre-Théodore Brongniart het in 1803 die opdrag gekry om die begraafplaas se uitleg te ontwerp. Brongniart, wat indertyd die amp van inspekteur-generaal en hoof van die tweede afdeling van openbare werke in die département Seine en die hoofstad Parys beklee het, het in die golwende terrein 'n uitgestrekte park volgens die voorbeeld van Engelse tuine aangelê – met groot deurgangspaaie en lane waarlangs 'n verskeidenheid bome en plante aangeplant is. Grafte met beeldhouwerke is langs die lane aangelê. Brongniart se oorspronklike plan het ook voorsiening vir groot grafmonumente gemaak, maar uiteindelik is daarvan net een enkele projek verwesenlik – 'n monument in 'n verfynde Neogotiese styl wat vir die Greffuhle-familiegraf ontstaan het.
Op 21 Mei 1804 is die begraafplaas amptelik ingewy met die teraardebestelling van 'n vyfjarige meisie, Adélaïde Paillard de Villeneuve. Die tweede begrafnis het eers in die volgende maand plaasgevind. Père-Lachaise is aanvanklik aangewys as 'n publieke begraafplaas vir oorledenes wat in een van die Paryse arrondissements aan die Seine se regteroewer woonagtig was – indertyd die 5de, 6de, 7de en 8ste arrondissements. Hulle is in massagrafte of in enkelgrafte (waarvoor 'n onbeperkte konsessie gekoop kon word) ter aarde bestel. Maar die vooruitsig om in 'n nuwe begraafplaas ter ruste gelê te word wat buite Parys op 'n heuwel geleë was – en dan ook nog in 'n buurt wat as nederig en arm beskou is – was allermins aantreklik vir Parysenaars.
Gedurende 1804 het slegs dertien teraardebestellings in Père-Lachaise plaasgevind. Die aantal grafte het ook in die volgende jare baie stadig gegroei – tot altesaam 44 in 1805, 49 in 1806, 62 in 1807 en 833 in 1812. Om Père-Lachaise aantrekliker te maak, het die burgemeester van Parys in 1817 eers die sterflike oorskot van Héloïse en Abélard, en daarna ook dié van Molière en La Fontaine hier laat herbegrawe.
Dié bemarkingstrategie het geblyk om doeltreffend te wees – Père Lachaise het meteens gewild geraak by Parysenaars sodat steeds meer teraardebestellings hier plaasgevind het. In 1830 het die aantal grafte reeds 33 000 beloop. Vyf uitbreidings is in die 19de eeu benodig – in 1824, 1829, 1832, 1842 en 1850. Die begraafplaas se oppervlakte het in dié tydperk van 175 800 m² tot 439 300 m² gestyg. Vandag is daar byna 70 000 permanente rusplekke en word die begraafplaas deur 5 300 bome versier, terwyl dit ook die habitat vir talle voëls en honderde katte is. Sowat 3,5 miljoen besoekers word jaarliks op Père-Lachaise aangeteken.
Fauna en flora
Twee bome in die begraafplaas se 77ste afdeling is merkwaardig wat hul ouderdom en omvang betref. Die een is 'n Montpellier-esdoringboom (Acer monspessulanum L) wat in 1883 geplant is en intussen 'n hoogte van twaalf meter en 'n omvang van 2,25 meter bereik het. Die ander is 'n Indiese kastaiingboom (Aesculus hippocastanum L.) wat in 1880 geplant is en 'n hoogte van 22 meter en 'n omvang van 3,45 meter bereik het.
Die onbeheerde groei van plante het al kritiek uitgelok. So is Bartholomé se Monument vir die Oorledenes reeds gedeeltelik met bome oordek en bevorder die vogtigheid, wat met die plantegroei gepaard gaan, die verwering van die monument.
Die fauna op Père-Lachaise sluit 'n veertigtal voëlspesies in, waaronder swart kraaie, Europese bosuile (Stryx aluco sylvatica), toringvalke, sperwers, mese, Certhia, Sitta europaea europaea, Passeridae, Europese vlieëvangers en Europese rooisterte.
Daarnaas word ook katte, akkedisse, vlermuise, marters, krimpvarkies en eekhorinkies waargeneem. 'n Klein swerm bye het sy tuiste in die bronskop van die Casimir Perier-standbeeld gemaak. Altesaam 264 kewerspesies en 'n honderdtal vlinderspesies is ook waargeneem in die begraafplaas.
Pêrelrivier
Die Pêrelrivier (Chinees: 珠江, Zhū Jiāng [ʈʂú tɕjɑ́ŋ], Engels: Pearl River, Portugees: Rio das Pérolas) is 'n groot suidoos-vloeiende rivier in die suidooste van die Volksrepubliek China. Die rivier, met 'n lengte van 2 400 km, mond tussen Hongkong in die ooste en Macau in die weste in die Suid-Chinese See uit. Sommige van sy bronriviere ontspring ook in Viëtnam.
Die Pêrelrivier vloei deur een van die belangrikste ekonomiese streke van China met groot stede soos Guilin, Dongguan, Fosjan, Sjenzhen, Kwangtsjou, Zhuhai, Hongkong en Macau. Die rivier mond in die uitgestrekte Pêrelrivierdelta uit, waar drie riviere bymekaar kom: die Noord-rivier (北江 Běijiāng; Bei Jiang), die Oos-rivier (东江 Dōngjiāng; Dong Jiang) en die Wes-rivier (西江 Xījiāng; Xi Jiang).
Aspalathus lanifera
Aspalathus lanifera is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos en renosterveld. Dit kom van die Sederberg tot by die Koue Bokkeveldberge voor waar daar sewe subpopulasies is. Dit het 'n voorkomsgebied wat tot 2 290 km² groot is. Dit het habitat afgestaan aan gewasverbouing, indringerplante, veral in die Sederberg, en te veel veldbrande is ook 'n bedreiging.
Nieuport 11
Die Nieuport 11 was 'n Franse vegvliegtuig wat gedurende 1915 in diens gestel was tydens die Eerste Wêreldoorlog. Dit het 'n einde gemaak aan die Duitse oorheersing van die lugruim, die sogenaamde Fokkerplaag. Die Nieuport 11 was ontwikkel vanaf die 1914 Bébé, 'n vliegtuig wat ontwerp was vir wedrenne. Die militêre weergawe het die bynaam behou. Die Nieuport 11 het die wesfront bereik in die somer van 1915 waar dit deur die Franse gebruik is asook in die Dardanelle waar dit dit deur die Britse Magte gebruik is. In die hande van 'n vaardige vlieënier het die vliegtuig die Fokker Eindecker oortref; dit was viniger en kon beter klim as die Eindecker. Die vliegtuig was aangedryf deur 'n Gnome of Le Rhône enjin van 80 perdekrag. Die Nieuport 11 se enigste swakpunt was dat die vlerke kon afskeur in vlug tydens duikvlugte.
Halichondria tenera
Halichondria tenera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aspalathus lenticula
Aspalathus lenticula is 'n plant wat hoort tot die genus Aspalathus. Die spesie is endemies aan die Wes-Kaap en kom van Tulbagh tot by die Paarl voor. Dit is deel van die fynbos en renosterveld. Die plant was eers bekend vir 'n spesies wat in 1896 in die Tulbagh-vallei gevind is en was geag uitgestorwe te wees. In 2007 is 'n klein populasie te Paarl gevind in 'n voorkomsgebied van 2 km². Die plant word bedreig deur indringerplante en afloop water wat besmet is met onkruiddoder en insekdoders stowwe wat vanaf die aanliggende landery kom.
Sexy Cora
Sexy Cora (gebore Carolin Ebert, 2 Mei 1987 – 20 Januarie 2011) was 'n Duitse pornografiese aktrise. Sy was bekend vir haar rolle in die rolprent Gegengerade (2011) en in die televisiereeks Einsatz in Hamburg (2000).
David Waller
David Waller (27 November 1920 – 23 Januarie 1997) was 'n Engelse akteur. Hy was bekend vir sy rolle in die rolprent Lady Jane (1986) en in die televisiereekse Cribb (1980) en All Passion Spent (1986).
Halichondria tenuiramosa
Halichondria tenuiramosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1922 deur Dendy.
Karla Tamburrelli
Karla Tamburrelli is 'n Amerikaanse aktrise en vervaardiger. Sy is bekend vir haar rolle in die rolprente Die Hard 2 (1990), City Slickers (1991), Forever Young (1992), en Plump Fiction (1997).
Nitronium
Nitronium is 'n komplekse katioon met formule.
Die ioon is onstabiel en baie reaktief. Dit word gevorm in nitreersuur: 'n mengsel van gekonsentreerde salpetersuur en gekonsentreerde swawelsuur. Die meganisme word voorgestel as:
Die ioon word gebruik in reaksies wat nitrering genoem word. Die produkte is dikwels plofstowwe.
Die ioon word ook in vastestowwe soos N_2O_5 aangetref. Stikstofpentaoksied se vaste struktuur kan voorgestel word as nitroniumnitraat:, hoewel die damp molekulêr is. Hierdie verbinding is baie onstabiel.
Nitroniumsoute
Die ioon kan soute vorm, maar alleen as die anioon geen nitraatesters kan vorm nie. Die eerste nitroniumsout wat gevind is, was nitroniumperchloraat NO_2ClO_4 deur Hantsch. Die Ingold-groep het vasgestel dat sy materiaal 'n mengsel was, maar daarna het hulle die suiver perchloraat bereid. Hierdie stof is egter explosief. Later het Olah en Kuhn nitroniumtetrafluoroboraat vervaardig uit: Hierdie reagense moet watervry wees want nitroniumsoute is baie higroskopies en word deur vog ontleed. Die tetrafluoroboraat is taamlik stabiel en ontleed sonder om te sublimeer by 170°C. Die heksafluoroantimonaat NO_2SbF_6 is nog stabieler. Hierdie soute kan by kamertemperatuur onbeperk bewaar word en is belangrike reagense vir nitrering.
Siklopentaan
In organiese chemie is siklopentaan 'n hoogs vlambare sikliese koolwaterstof met chemiese formule, wat bestaan uit 'n ring van vyf koolstofatome elk gebind met twee waterstofatome bo en onder die vlak van die molekuul. Dit kom voor as 'n kleurlose vloeistof met 'n petrolagtige reuk. Sy smeltpunt is −94 °C en sy kookpunt is 49 °C. Siklopentaan is in die klas sikloalkane, die alkane wat een of meer ringe van koolstofatome het. Dit word gevorm deur sikloheksaan te kraak in die teenwoordigheid van alumina by 'n hoë temperatuur en druk.
Dit is vir die eerste keer in 1893 deur die Duitse chemikus Johannes Wislicenus voorberei.